nibzard/narodne-novine-full-text-markdown huggingface dataset:
## Zakon o izmjenama Zakona o posebnom porezu na primitke od samostalne djelatnosti i ostale primitke

### NN 56/2010 (7.5.2010.), Zakon o izmjenama Zakona o posebnom porezu na primitke od samostalne djelatnosti i ostale primitke

HRVATSKI SABOR

1343

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O POSEBNOM POREZU NA PRIMITKE OD SAMOSTALNE DJELATNOSTI I OSTALE PRIMITKE

Proglašavam Zakon o izmjenama Zakona o posebnom porezu na primitke od samostalne djelatnosti i ostale primitke, koji je Hrvatski sabor donio na sjednici 23. travnja 2010. godine.

Klasa: 011-01/10-01/34

Urbroj: 71-05-03/1-10-2

Zagreb, 28. travnja 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O POSEBNOM POREZU NA PRIMITKE OD SAMOSTALNE DJELATNOSTI I OSTALE PRIMITKE

Članak 1.

U Zakonu o posebnom porezu na primitke od samostalne djelatnosti i ostale primitke (»Narodne novine«, br. 119/09.) u članku 5. stavak 6. briše se.

Članak 2.

U članku 10. stavku 1. riječi: »u razdoblju važenja ovoga Zakona« zamjenjuju se riječima: »od dana stupanja na snagu ovoga Zakona do 31. prosinca 2010.«

Članak 3.

Članak 11. mijenja se i glasi:

»(1) Poseban porez na primitke od samostalne djelatnosti i ostale primitke plaća se po stopi od 4% na ukupni iznos prosječnoga mjesečnog primitka iz članka 5. ovoga Zakona te primitka iz članka 6. stavka 2. ovoga Zakona ako je iznos veći od 6.000,00 kuna, ukupno u tijeku jednog mjeseca.

(2) Poseban porez na primitke od samostalne djelatnosti i ostale primitke plaća se po stopi od 4% na ukupan iznos primitka iz članka 6. stavka 1. ovoga Zakona te primitka iz članka 7. do 10. ovoga Zakona ako je iznos veći od 6.000,00 kuna, ukupno u tijeku jednog mjeseca.«.

Članak 4.

U članku 12. stavku 1. riječi: »članka 5. stavka 6. i« brišu se.

U stavku 3. riječi: »Za razdoblje od 1. siječnja 2011. do 28. veljače 2011. poseban porez na primitke od samostalne djelatnosti i ostale primitke plaća se najkasnije do 28. veljače 2011.« brišu se.

Članak 5.

U članku 13. riječi: »do 28. veljače 2011.« zamjenjuju se riječima: »do 31. prosinca 2010.«

Članak 6.

U članku 14. stavku 2. riječi: »Izvješće o obračunanom i uplaćenom posebnom porezu na primitke od samostalne djelatnosti i ostale primitke za razdoblje od 1. siječnja 2011. do 28. veljače 2011. dostavlja se najkasnije do 28. veljače 2011.« brišu se.

Članak 7.

Ministar financija uskladit će Pravilnik o posebnom porezu na primitke od samostalne djelatnosti i ostale primitke (»Narodne novine«, br. 131/09.) s odredbama ovoga Zakona u roku od 30 dana od dana njegovog stupanja na snagu.

Članak 8.

Ovaj Zakon objavit će se u »Narodnim novinama«, a stupa na snagu 1. rujna 2010. godine.

Klasa: 410-19/10-01/03

Zagreb, 23. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 56/2010-1343
## Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF)

### NN 56/2010 (7.5.2010.), Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF)

HRVATSKI SABOR

1348

Na temelju članka 6. stavka 2. podstavka 6. Zakona o obrani (»Narodne novine«, br. 33/02., 58/02., 76/07. i 153/09.) i članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02.), na prijedlog Vlade Republike Hrvatske, Hrvatski sabor na sjednici 30. travnja 2010., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ OPERACIJI U AFGANISTANU (ISAF)

I.

U mirovnu operaciju u Afganistanu (ISAF) upućuje se u 2010. i 2011. godini do 320 pripadnika Oružanih snaga Republike Hrvatske, uz mogućnost rotacije.

II.

Vlada Republike Hrvatske utvrdit će trajanje rotacije, broj i organizacijsku strukturu pripadnika Oružanih snaga Republike Hrvatske iz točke I. ove Odluke za svaku rotaciju.

III.

Obvezuje se Vlada Republike Hrvatske svakih šest mjeseci izvijestiti Hrvatski sabor o statusu mirovne operacije i radu pripadnika Oružanih snaga Republike Hrvatske u mirovnoj operaciji u Afganistanu (ISAF).

IV.

Ovom Odlukom stavlja se izvan snage Odluka o sudjelovanju pripadnika Oružanih snaga Republike Hrvatske u mirovnoj operaciji u Afganistanu (ISAF) (»Narodne novine«, br. 152/09.).

V.

Ova Odluka stupa na snagu danom objave u »Narodnim novinama«.

Klasa: 004-01/10-01/01

Zagreb, 30. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2010-1348
## Odluka o izmjeni Odluke o Popisu trgovačkih društava od posebnog državnog interesa

### NN 56/2010 (7.5.2010.), Odluka o izmjeni Odluke o Popisu trgovačkih društava od posebnog državnog interesa

HRVATSKI SABOR

1349

Na temelju članka 11. stavka 6. Zakona o sprječavanju sukoba interesa u obnašanju javnih dužnosti (»Narodne novine«, br. 163/03., 94/04., 48/05., 141/06., 60/08. i 38/09.), Hrvatski sabor na sjednici 30. travnja 2010., donio je

ODLUKU

O IZMJENI ODLUKE O POPISU TRGOVAČKIH DRUŠTAVA OD POSEBNOGA DRŽAVNOG INTERESA

I.

U Odluci o Popisu trgovačkih društava od posebnoga državnog interesa (»Narodne novine«, br. 132/09.) u točki II. riječi: »do kraja kolovoza« zamjenjuju se riječima: »do kraja rujna«.

II.

Ova Odluka stupa na snagu danom objave u »Narodnim novinama«.

Klasa: 305-01/10-01/01

Zagreb, 30. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2010-1349
## Odluka o razrješenju i imenovanju člana Nacionalnog odbora

### NN 56/2010 (7.5.2010.), Odluka o razrješenju i imenovanju člana Nacionalnog odbora

HRVATSKI SABOR

1350

Na temelju članka 80. Ustava Republike Hrvatske i točke III. Odluke o osnivanju Nacionalnog odbora (»Narodne novine«, br. 12/05. i 33/05.) Hrvatski sabor na sjednici 30. travnja 2010., donio je

ODLUKU

O RAZRJEŠENJU I IMENOVANJU ČLANA NACIONALNOG ODBORA

I.

Razrješuje se dužnosti člana Nacionalnog odbora

– predstavnik Ureda predsjednika Republike Hrvatske

HRVOJE CITANOVIĆ.

II.

Za članicu Nacionalnog odbora imenuje se

– predstavnica Ureda predsjednika Republike Hrvatske

MIRJANA MLADINEO.

Klasa: 021-13/10-07/13

Zagreb, 30. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2010-1350
## Odluka o razrješenju člana Vijeća zaštitu tržišnog natjecanja

### NN 56/2010 (7.5.2010.), Odluka o razrješenju člana Vijeća zaštitu tržišnog natjecanja

HRVATSKI SABOR

1351

Na temelju članka 80. Ustava Republike Hrvatske i članka 31. stavka 2. Zakona o zaštiti tržišnog natjecanja (»Narodne novine«, br. 122/03.), Hrvatski sabor na sjednici 30. travnja 2010., donio je

ODLUKU

O RAZRJEŠENJU ČLANA VIJEĆA ZA ZAŠTITU TRŽIŠNOG NATJECANJA

Razrješuje se MLADEN CEROVAC dužnosti člana Vijeća za zaštitu tržišnog natjecanja, s danom 13. travnja 2010., radi isteka mandata.

Klasa: 021-13/10-07/09

Zagreb, 30. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2010-1351
## Odluka o imenovanju člana Vijeća za zaštitu tržišnog natjecanja

### NN 56/2010 (7.5.2010.), Odluka o imenovanju člana Vijeća za zaštitu tržišnog natjecanja

HRVATSKI SABOR

1352

Na temelju članka 80. Ustava Republike Hrvatske i članka 31. stavka 2. Zakona o zaštiti tržišnog natjecanja (»Narodne novine«, br. 122/03.), Hrvatski sabor na sjednici 30. travnja 2010., donio je

ODLUKU

O IMENOVANJU ČLANA VIJEĆA ZA ZAŠTITU TRŽIŠNOG NATJECANJA

Imenuje se MLADEN CEROVAC članom Vijeća za zaštitu tržišnog natjecanja, s danom 14. travnja 2010.

Klasa: 021-13/10-07/09

Zagreb, 30. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2010-1352
## Odluka o razrješenju člana Državnog sudbenog vijeća

### NN 56/2010 (7.5.2010.), Odluka o razrješenju člana Državnog sudbenog vijeća

HRVATSKI SABOR

1353

Na temelju članka 123. stavka 3. Ustava Republike Hrvatske i članka 9. stavka 4. Zakona o Državnom sudbenom vijeću (»Narodne novine«, br. 58/93., 49/99., 129/00., 150/05. i 153/09.), Hrvatski sabor na sjednici 30. travnja 2010., donio je

ODLUKU

O RAZRJEŠENJU ČLANA DRŽAVNOGA SUDBENOG VIJEĆA

Razrješuje se dužnosti člana Državnoga sudbenog vijeća

ANTE GALIĆ.

Klasa: 021-13/10-08/11

Zagreb, 30. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2010-1353
## Odluka o izboru člana Državnog sudbenog vijeća

### NN 56/2010 (7.5.2010.), Odluka o izboru člana Državnog sudbenog vijeća

HRVATSKI SABOR

1354

Na temelju članka 123. stavka 3. Ustava Republike Hrvatske i članka 4. stavka 1. Zakona o Državnom sudbenom vijeću (»Narodne novine«, br. 58/93., 49/99., 129/00., 150/05. i 153/09.), Hrvatski sabor na sjednici 30. travnja 2010., donio je

ODLUKU

O IZBORU ČLANA DRŽAVNOGA SUDBENOG VIJEĆA

Za člana Državnoga sudbenog vijeća bira se

prof. dr. sc. BORIS BUKLIJAŠ.

Klasa: 021-13/10-08/10

Zagreb, 30. travnja 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 56/2010-1354
## Odluka o imenovanju predsjednika i zamjenika predsjednika Suda časti pri Hrvatskoj gospodarskoj komori

### NN 56/2010 (7.5.2010.), Odluka o imenovanju predsjednika i zamjenika predsjednika Suda časti pri Hrvatskoj gospodarskoj komori

HRVATSKA GOSPODARSKA KOMORA

1357

Na temelju članka 57. stavak 1. Pravilnika o Sudu časti pri Hrvatskoj gospodarskoj komori (»Narodne novine«, br. 66/06, 114/06 – ispravak, 129/07 i 8/08 – ispravak), Upravni odbor Hrvatske gospodarske komore donosi

ODLUKU

O IMENOVANJU PREDSJEDNIKA I ZAMJENIKA PREDSJEDNIKA SUDA ČASTI PRI HRVATSKOJ GOSPODARSKOJ KOMORI

I.

Za predsjednika Suda časti pri Hrvatskoj gospodarskoj komori, na razdoblje od četiri godine, imenovan je:

mr. sc. Josip Kos, sudac u mirovini, Zagreb, Gračanska 127.

II.

Za zamjenike predsjednika Suda časti pri Hrvatskoj gospodarskoj komori, na razdoblje od četiri godine, imenovani su:

Igor Vidra, viši savjetnik, Visoki trgovački sud Republike Hrvatske, Zagreb, Berislavićeva 11

Dubravka Vidović Pehnec, dipl. prav., Croatia d.d., Zagreb, Miramarska 22.

III.

Ovom odlukom stavlja se izvan snage Odluka o imenovanju predsjednika i zamjenika predsjednika Suda časti pri Hrvatskoj gospodarskoj komori (»Narodne novine« broj 150/05).

IV.

Ova Odluka stupa na snagu osmog dana od dana objave u »Narodnim novinama«.

Klasa: 023-02/10-02/06

Urbroj: 311-01/01-10-01

Zagreb, 15. ožujka 2010.

Predsjednik
Nadan Vidošević, v. r.

Odluka, NN 56/2010-1357
## Odluka o raspisivanju prijevremenih izbora za Općinsko vijeće Općine Stari Mikanovci

### NN 57/2010 (10.5.2010.), Odluka o raspisivanju prijevremenih izbora za Općinsko vijeće Općine Stari Mikanovci

VLADA REPUBLIKE HRVATSKE

1360

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 4. stavka 2. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 6. svibnja 2010. godine donijela

ODLUKU

O RASPISIVANJU PRIJEVREMENIH IZBORA ZA OPĆINSKO VIJEĆE OPĆINE STARI MIKANOVCI

I.

Raspisuju se prijevremeni izbori za članove Općinskog vijeća Općine Stari Mikanovci.

II.

Za dan provedbe prijevremenih izbora određuje se nedjelja, 13. lipnja 2010. godine.

III.

Ova Odluka stupa na snagu danom objave u »Narodnim novinama«.

Klasa: 015-01/10-09/01

Urbroj: 5030106-10-6

Zagreb, 6. svibnja 2010.

Predsjednica
Jadranka Kosor, dipl. iur., v. r.

Odluka, NN 57/2010-1360
## Odluka o raspisivanju dopunskih izbora za članove predstavničkih tijela jedinica lokalne i područne (regionalne) samouprave

### NN 57/2010 (10.5.2010.), Odluka o raspisivanju dopunskih izbora za članove predstavničkih tijela jedinica lokalne i područne (regionalne) samouprave

VLADA REPUBLIKE HRVATSKE

1362

Na temelju članka 20. Ustavnog zakona o pravima nacionalnih manjina (»Narodne novine«, br. 155/2002 i 47/2010), članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 9.b Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 6. svibnja 2010. godine donijela

ODLUKU

O RASPISIVANJU DOPUNSKIH IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

I.

Raspisuju se dopunski izbori za predstavnike nacionalnih manjina u predstavničkim tijelima jedinica lokalne i područne (regionalne) samouprave izabranim na redovnim izborima 2009. godine, kako slijedi:

ZADARSKA ŽUPANIJA

– Za Županijsku skupštinu Zadarske županije – 3 predstavnika srpske nacionalne manjine

– Za Općinsko vijeće Općine Stankovci – 1 predstavnik srpske nacionalne manjine

– Za Općinsko vijeće Općine Zemunik Donji – 2 predstavnika srpske nacionalne manjine

II.

Za dan provedbe dopunskih izbora određuje se nedjelja, 13. lipnja 2010. godine.

III.

Na dopunske izbore za predstavnike nacionalnih manjina u predstavničkim tijelima jedinica lokalne i područne (regionalne) samouprave primjenjuje se Odluka o određivanju visine naknade troškova izborne promidžbe za izbor članova predstavničkih tijela jedinica lokalne i područne (regionalne) samouprave (»Narodne novine«, broj 48/2009).

IV.

Ova Odluka stupa na snagu danom objave u »Narodnim novinama«.

Klasa: 013-03/10-02/01

Urbroj: 5030106-10-1

Zagreb, 6. svibnja 2010.

Predsjednica
Jadranka Kosor, dipl. iur., v. r.

Odluka, NN 57/2010-1362
## Obvezatne upute broj LS - II - primjena Obvezatnih uputa

### NN 57/2010 (10.5.2010.), Obvezatne upute broj LS - II - primjena Obvezatnih uputa

DRŽAVNO IZBORNO POVJERENSTVO REPUBLIKE HRVATSKE

1368

Na temelju članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05 – pročišćeni tekst i 109/07 – dalje: Zakon), Državno izborno povjerenstvo Republike Hrvatske donosi

OBVEZATNE UPUTE BROJ LS – II

PRIMJENA OBVEZATNIH UPUTA

U izborima za članove Općinskog vijeća Općine Stari Mikanovci primjenjivat će se:

Obvezatne upute LS-II o obrascima za provođenje izbora za članove predstavničkih tijela jedinica lokalne i područne (regionalne) samouprave objavljene u »Narodnim novinama« broj 46/09 od 15. travnja 2009.

Ove Obvezatne upute stupaju na snagu danom objave u »Narodnim novinama«.

Klasa: 013-06/10-03/02

Urbroj: 507-10-01

Zagreb, 7. svibnja 2010.

Predsjednik
Branko Hrvatin, dipl. iur., v. r.

Uputa, NN 57/2010-1368
## Obvezatne upute broj DLSN II - o obrascima za postupak kandidiranja na dopunskim izborima za zamjenike općinskih načelnika, gradonačelnika i župana

### NN 57/2010 (10.5.2010.), Obvezatne upute broj DLSN II - o obrascima za postupak kandidiranja na dopunskim izborima za zamjenike općinskih načelnika, gradonačelnika i župana

DRŽAVNO IZBORNO POVJERENSTVO REPUBLIKE HRVATSKE

1370

Na temelju članka 30. Zakona o izboru članova predstavničkih tijela jedinica lokalne i područne (regionalne) samouprave (»Narodne novine« broj 44/05 – pročišćeni tekst i 109/07, dalje: Zakon), Državno izborno povjerenstvo Republike Hrvatske propisuje

OBVEZNE UPUTE DLSN II

O OBRASCIMA ZA POSTUPAK KANDIDIRANJA NA DOPUNSKIM IZBORIMA ZA ZAMJENIKE OPĆINSKIH NAČELNIKA, GRADONAČELNIKA I ŽUPANA

1. Postupak kandidiranja na dopunskim izborima za izbor općinskih načelnika, gradonačelnika i župana obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nose oznaku DLSN.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje pojedine radnje u postupku kandidiranja, propisati sadržaj i oblik obrasca u skladu s odredbama Zakona.

4. Obrasci za postupak kandidiranja su:

• DLSN – 1 – Prijedlog kandidatkinje/kandidata za izbor zamjenika općinskog načelnika/gradonačelnika ili župana kojeg biraju pripadnici nacionalne manjine

• DLSN – 3 – Očitovanje o prihvaćanju kandidature.

5. Ove Obvezatne upute stupaju na snagu danom objave u »Narodnim novinama«.

Klasa: 013-05/10-03/02

Urbroj: 507-10-01

Zagreb, 7. svibnja 2010.

Predsjednik
Branko Hrvatin, dipl. iur., v. r.

[**OBRASCI**](dodatni/408801.pdf)

Ostalo, NN 57/2010-1370
## Obvezatne upute broj DLS II - o obrascima za postupak kandidiranja na dopunskim izborima za članove predstavničkih tijela jedinica lokalne i područne (regionalne) samouprave

### NN 57/2010 (10.5.2010.), Obvezatne upute broj DLS II - o obrascima za postupak kandidiranja na dopunskim izborima za članove predstavničkih tijela jedinica lokalne i područne (regionalne) samouprave

DRŽAVNO IZBORNO POVJERENSTVO REPUBLIKE HRVATSKE

1372

Na temelju članka 10. stavka 1. i članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05. – pročišćeni tekst i 109/07. – dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ DLS-II

O OBRASCIMA ZA POSTUPAK KANDIDIRANJA NA DOPUNSKIM IZBORIMA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1. Postupak kandidiranja na dopunskim izborima za pripadnike nacionalnih manjina u predstavničkim tijelima jedinica područne (regionalne) samouprave i za predstavnike nacionalnih manjina u predstavničkim tijelima jedinica lokalne samouprave obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nose oznake DLS.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak kandidiranja su:

• DLS-1 – Prijedlog liste kandidatkinja/kandidata za predstavnike nacionalne manjine za članice/članove predstavničkog tijela

• DLS-2 – Prijedlog nezavisne liste kandidatkinja/kandidata za predstavnike nacionalne manjine za članice/članove predstavničkog tijela

• DLS-3 – Očitovanje o prihvaćanju kandidature.

5. Ove Obvezatne upute stupaju na snagu danom objave u »Narodnim novinama«.

Klasa: 013-06/10-03/04

Urbroj: 507-10-01

Zagreb, 7. svibnja 2010.

Predsjednik
Branko Hrvatin, dipl. iur., v. r.

[**OBRASCI**](dodatni/408804.pdf)

Uputa, NN 57/2010-1372
## Rješenje kojim se Ivici Banfiću izdaje odobrenje za rad investicijskog savjetnika na neodređeno vrijeme

### NN 57/2010 (10.5.2010.), Rješenje kojim se Ivici Banfiću izdaje odobrenje za rad investicijskog savjetnika na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

1376

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga, odlučujući o zahtjevu Ivice Banfića iz Marčana, Josipa Bombellesa 27, za izdavanje odobrenja za rad investicijskog savjetnika, na sjednici održanoj 29. travnja 2010. godine donijela je

RJEŠENJE

1. Ivici Banfiću iz Marčana, Josipa Bombellesa 27, izdaje se odobrenje za rad investicijskog savjetnika, na neodređeno vrijeme.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 178.

3. Izreka ovog rješenja objavit će se u »Narodnim novinama«.

Klasa: UP/I-451-04/10-08/18

Urbroj: 326-111/10-3

Zagreb, 29. travnja 2010.

Član Uprave
Ivan Vrljić, v. r.

Rješenje, NN 57/2010-1376
## Rješenje kojim je društvu Trust Invest zastupanje u osiguranju d.o.o., Koprivnica, prestala važiti dozvola za obavljanje poslova zastupanja u osiguranju

### NN 57/2010 (10.5.2010.), Rješenje kojim je društvu Trust Invest zastupanje u osiguranju d.o.o., Koprivnica, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1377

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 29. travnja 2010, donijela je

RJEŠENJE

I. Društvu Trust Invest zastupanje u osiguranju d.o.o., Koprivnica, Trg bana Josipa Jelačića 7/I, prestala je važiti dozvola za obavljanje poslova zastupanja u osiguranju izdana 14. prosinca 2006. rješenjem Hrvatske agencije za nadzor financijskih usluga klasa: UP/I-453-06/06-03/173, urbroj: 326-112-06-2.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/20

Urbroj: 326-112-10-1

Zagreb, 29. travnja 2010.

Član Uprave
Ivan Vrljić, v. r.

Rješenje, NN 57/2010-1377
## Rješenje kojim je društvu Agenta Lux d.o.o. za zastupanje u osiguranju, Varaždin, prestala važiti dozvola za obavljanje poslova zastupanja u osiguranju

### NN 57/2010 (10.5.2010.), Rješenje kojim je društvu Agenta Lux d.o.o. za zastupanje u osiguranju, Varaždin, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1378

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 29. travnja 2010, donijela je

RJEŠENJE

I. Društvu Agenta LUX d.o.o. za zastupanje u osiguranju, Varaždin, Ivana Gorana Kovačića 20, prestala je važiti dozvola za obavljanje poslova zastupanja u osiguranju izdana 4. siječnja 2008. rješenjem Hrvatske agencije za nadzor financijskih usluga klasa: UP/I-453-02/07-37/117, urbroj: 326-112-08-3.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/21

Urbroj: 326-112-10-1

Zagreb, 29. travnja 2010.

Član Uprave
Ivan Vrljić, v. r.

Rješenje, NN 57/2010-1378
## Rješenje kojim se Frani Mitru osnivaču Obrta za zastupanje u osiguranju Skiper, vl. Frane Mitar, Split, izdaje dozvola za obavljanje poslova zastupanja u osiguranju

### NN 57/2010 (10.5.2010.), Rješenje kojim se Frani Mitru osnivaču Obrta za zastupanje u osiguranju Skiper, vl. Frane Mitar, Split, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1379

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Frani Mitru iz Splita, Mažuranićevo šetalište 14, osnivaču Obrta za zastupanje u osiguranju Skiper, vl. Frane Mitar, Split, Mažuranićevo šetalište 14, na sjednici održanoj 29. travnja 2010. donijela je

RJEŠENJE

I. Frani Mitru iz Splita, Mažuranićevo šetalište 14, osnivaču Obrta za zastupanje u osiguranju Skiper, vl. Frane Mitar, Split, Mažuranićevo šetalište 14, izdaje se dozvola za obavljanje poslova zastupanja u osiguranju.

II. Frane Mitar iz Splita, Mažuranićevo šetalište 14, osnivač Obrta za zastupanje u osiguranju Skiper, vl. Frane Mitar, Split, Mažuranićevo šetalište 14, dužan je u roku od tri dana od dana upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/19

Urbroj: 326-112-10-2

Zagreb, 29. travnja 2010.

Član Uprave
Ivan Vrljić, v. r.

Rješenje, NN 57/2010-1379
## Rješenje kojim se Silviji Vlahek osnivaču obrta Agent-S obrt za zastupanje u osiguranju, Prelog, izdaje dozvola za obavljanje poslova zastupanja u osiguranju

### NN 57/2010 (10.5.2010.), Rješenje kojim se Silviji Vlahek osnivaču obrta Agent-S obrt za zastupanje u osiguranju, Prelog, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1380

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Silviji Vlahek iz Donjeg Kraljevca, Ludbreška 77, osnivaču obrta Agent-S obrt za zastupanje u osiguranju, Prelog, na sjednici održanoj 29. travnja 2010. donijela je

RJEŠENJE

I. Silviji Vlahek iz Donjeg Kraljevca, Ludbreška 77, osnivaču obrta Agent-S obrt za zastupanje u osiguranju, Prelog, izdaje se dozvola za obavljanje poslova zastupanja u osiguranju.

II. Silvija Vlahek iz Donjeg Kraljevca Ludbreška 77, osnivač obrta Agent-S obrt za zastupanje u osiguranju, dužna je u roku od tri dana od dana upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/18

Urbroj: 326-112-10-3

Zagreb, 29. travnja 2010.

Član Uprave
Ivan Vrljić, v. r.

Rješenje, NN 57/2010-1380
## Rješenje kojim je Vladimiru Bažantu, vlasniku obrta Polica obrt za zastupanje u osiguranju, Karlovac, prestala važiti dozvola za obavljanje poslova zastupanja u osiguranju

### NN 57/2010 (10.5.2010.), Rješenje kojim je Vladimiru Bažantu, vlasniku obrta Polica obrt za zastupanje u osiguranju, Karlovac, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1381

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 29. travnja 2010, donijela je

RJEŠENJE

I. Vladimiru Bažantu, vlasniku obrta Polica obrt za zastupanje u osiguranju, Karlovac, Smičiklasova 19, prestale su važiti dozvole za obavljanje poslova zastupanja u osiguranju i to:

– dozvola izdana 5. prosinca 2008. rješenjem Hrvatske agencije za nadzor financijskih usluga klasa: UP/I-453-02/08-38/11, urbroj: 326-112-08-5 za rad na stanici za tehnički pregled vozila H-005, CVH STP »Tehnička škola« u Karlovcu, Smičiklasova 19 i

– dozvola izdana 5. ožujka 2009. rješenjem Hrvatske agencije za nadzor financijskih usluga klasa: UP/I-453-02/09-38/1, urbroj: 326-112-09-3 za rad na stanici za tehnički pregled vozila H-138, CVH STP »Centar« u Dugoj Resi, Bana Jelačića b.b.

II. Izreka ovog rješenja objavit će se u »Narodnim novinama«.

Klasa: UP/I-453-02/10-38/3

Urbroj: 326-112-10-1

Zagreb, 29. travnja 2010.

Član Uprave
Ivan Vrljić, v. r.

Rješenje, NN 57/2010-1381
## Rješenje kojim se Herbertu Paulitschu, Graz, Republika Austrija, daje odobrenje za imenovanje članom Uprave društva Hypo - Leasing Steiermark d.o.o., Zagreb

### NN 57/2010 (10.5.2010.), Rješenje kojim se Herbertu Paulitschu, Graz, Republika Austrija, daje odobrenje za imenovanje članom Uprave društva Hypo - Leasing Steiermark d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1382

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbi članka 21. Zakona o leasingu (»Narodne novine« br. 135/06), odlučujući povodom zahtjeva Nadzornog odbora društva Hypo – Leasing Steiermark d.o.o., Garićgradska 18, Zagreb, zastupanog po punomoćniku Marku Kallayu, odvjetniku iz Odvjetničkog društva Hačić & Kallay, Ilica 1/A, Zagreb, za izdavanje odobrenja za imenovanje člana Uprave, Uprava Hrvatske agencije za nadzor financijskih usluga na sjednici održanoj 29. travnja 2010. godine, donijela je

RJEŠENJE

I. Herbertu Paulitschu rođ. 16. ožujka 1960. u Eisenkappel, Republika Austrija, s prebivalištem u Kaiserfeldgasse 5-7, Graz, Republika Austrija, daje se odobrenje za imenovanje članom Uprave društva Hypo – Leasing Steiermark d.o.o., Garićgradska 18, Zagreb, MBS: 080403602, OIB: 64646464586, za mandat u trajanju od 5 (pet) godina.

II. Izreka ovog rješenja objavit će se u »Narodnim novinama«.

Klasa: UP/I-451-01/10-02/1

Urbroj: 326-114-10-11

Zagreb, 29. travnja 2010.

Član Uprave
Ivan Vrljić, v. r.

Rješenje, NN 57/2010-1382
## Odluka o osnivanju i imenovanju članova Vijeća predsjednika Republike Hrvatske za socijalnu pravdu

### NN 59/2010 (12.5.2010.), Odluka o osnivanju i imenovanju članova Vijeća predsjednika Republike Hrvatske za socijalnu pravdu

PREDSJEDNIK REPUBLIKE HRVATSKE

1388

Na temelju odredbe članka 106. Ustava Republike Hrvatske i članka 4. stavka 7. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10), donosim

ODLUKU

O OSNIVANJU I IMENOVANJU ČLANOVA VIJEĆA PREDSJEDNIKA REPUBLIKE HRVATSKE ZA SOCIJALNU PRAVDU

I.

Osniva se Vijeće predsjednika Republike Hrvatske za socijalnu pravdu (u daljnjem tekstu: Vijeće).

II.

Za članove Vijeća imenuju se:

Ivica Babić, predstavnik URSH,

Hrvoje Belamarić, nezavisni novinar i urednik,

Ivona Biočić-Mandić, umjetnica,

Davorka Galić, odvjetnica,

don Ivan Grubišić, svećenik, doktor sociologije i filozofije,

Stjepan Kolarić, predstavnik MHS,

prof. dr. sc. Mirjana Krizmanić, umirovljena profesorica psihologije Filozofskog fakulteta u Zagrebu,

Ankica Lepej, službenica u mirovini,

Ljubica Pilić, NHS, Hrvatski sindikat djelatnika u kulturi,

Dušanka Marinković-Drača, pravna savjetnica,

Jagoda Milidrag Šmid, SSSH,

Ivan Nahtigal, predstavnik Koordinacija umirovljeničkih udruga Hrvatske, potpredsjednik Sindikata umirovljenika Hrvatske,

Zorislav Antun Petrović, predsjednik Transparency International Hrvatska,

prof. dr. sc. Vlado Puljiz, umirovljeni redoviti profesor Pravnog fakulteta u Zagrebu, stručnjak za socijalno pravo i socijalnu politiku,

Zoran Pusić, predsjednik Građanske udruge za ljudska prava i

prof. Adalbert Rebić, svećenik, profesor biblijskih znanosti i orijentalnih jezika, dugogodišnji direktor izdavačke kuće »Kršćanska sadašnjost«, predstojnik Ureda za prognanike Vlade Republike Hrvatske od 1991. – 1996. godine.

III.

Predsjednika Vijeća biraju članovi Vijeća.

IV.

Vijeće razmatra i analizira teme iz područja ljudskih, radnih i socijalnih prava, ostvarivanja načela socijalne pravde, solidarnosti i društvene odgovornosti.

V.

Vijeće može donijeti Poslovnik o svom radu.

VI.

Ova Odluka stupa na snagu danom donošenja.

Klasa: 020-03/10-03/07
Urbroj: 71-05-03/1-10-1
Zagreb, 28. travnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 59/2010-1388
## Pravilnik o izmjenama i dopunama Pravilnika o načinu, uvjetima i postupku određivanja i vođenja evidencije imena i oznaka brodova i jahti

### NN 59/2010 (12.5.2010.), Pravilnik o izmjenama i dopunama Pravilnika o načinu, uvjetima i postupku određivanja i vođenja evidencije imena i oznaka brodova i jahti

MINISTARSTVO MORA, PROMETA I INFRASTRUKTURE

1390

Na temelju članka 1021. stavka 1., a u svezi s člankom 183. stavka 5. Pomorskog zakonika (»Narodne novine« br. 181/04, 76/07 i 146/08), ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O NAČINU, UVJETIMA I POSTUPKU ODREĐIVANJA I VOĐENJA EVIDENCIJE IMENA I OZNAKA BRODOVA I JAHTI

Članak 1.

U Pravilniku o načinu, uvjetima i postupku određivanja i vođenja evidencije imena i oznaka brodova i jahti (NN 9/05), u članku 5. stavak 1. riječi »hrvatskom jeziku i« se brišu.

Članak 2.

U članku 7. stavak 1. riječi »i na stranom jeziku, a ime se može sastojati« se zamjenjuju riječima »koja se mogu sastojati i«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/10-02/38
Urbroj: 530-04-10-1
Zagreb, 22. travnja 2010.

Ministar
Božidar Kalmeta, v. r.

Pravilnik, NN 59/2010-1390
## Podatak o prosječnim troškovima gradnje m3 etalonske građevine u Republici Hrvatskoj

### NN 59/2010 (12.5.2010.), Podatak o prosječnim troškovima gradnje m3 etalonske građevine u Republici Hrvatskoj

MINISTARSTVO ZAŠTITE OKOLIŠA PROSTORNOG UREĐENJA I GRADITELJSTVA

1392

Na temelju članka 31., stavka 9. Zakona o komunalnom gospodarstvu (»Narodne novine« br. 26/03, 82/04, 178/04, 38/09 i 79/09), ministrica zaštite okoliša prostornog uređenja i graditeljstva objavljuje

PODATAK

O PROSJEČNIM TROŠKOVIMA GRADNJE M3 ETALONSKE GRAĐEVINE U REPUBLICI HRVATSKOJ

I.

Prosječni troškovi gradnje m3 etalonske građevine u Republici Hrvatskoj iznose 1.382,86 kuna po prostornom metru.

II.

Ovaj podatak primjenjuje se od dana objave u »Narodnim novinama«.

Klasa: 370-01/10-01/4

Urbroj: 531-17-10-1

Zagreb, 6. svibnja 2010.

Ministrica zaštite okoliša,
prostornog uređenja i graditeljstva
Marina Matulović Dropulić, dipl. ing. arh., v. r.

Ostalo, NN 59/2010-1392
## Odluka o visini naknade za zdravstvene preglede vozača i kandidata za vozače

### NN 59/2010 (12.5.2010.), Odluka o visini naknade za zdravstvene preglede vozača i kandidata za vozače

MINISTARSTVO ZDRAVSTVA I SOCIJALNE SKRBI

1393

Na temelju članka 230. stavka 5. Zakona o sigurnosti prometa na cestama (»Narodne novine« broj 67/08) ministar zdravstva i socijalne skrbi donosi

ODLUKU

O VISINI NAKNADE ZA ZDRAVSTVENE PREGLEDE VOZAČA I KANDIDATA ZA VOZAČE

I.

Utvrđuje se visina naknade za zdravstvene preglede vozača i kandidata za vozače kojima upravljanje vozilom nije osnovno zanimanje u iznosu od 350,00 kuna neto.

II.

Utvrđuje se visina naknade za zdravstvene preglede vozača i kandidata za vozače kojima je upravljanje vozilom osnovno zanimanje, odnosno sastavni dio posla koji pretežito obavljaju u iznosu od 450,00 kuna neto.

III.

Danom stupanja na snagu ove Odluke prestaje važiti Rješenje o visini naknade za zdravstveni pregled vozača (»Narodne novine« broj 32/98).

IV.

Ova Odluka stupa na snagu osmog dana od dana objave u »Narodnim novinama«.

Klasa: UP/I-500-01/09-07/28

Urbroj: 534-07-01-10-4

Zagreb, 22. travnja 2010.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Odluka, NN 59/2010-1393
## Odluka o raspisivanju dopunskih izbora za zamjenike općinskih načelnika, gradonačelnika i župana

### NN 60/2010 (13.5.2010.), Odluka o raspisivanju dopunskih izbora za zamjenike općinskih načelnika, gradonačelnika i župana

VLADA REPUBLIKE HRVATSKE

1938

Na temelju članaka 20. i 22. Ustavnog zakona o pravima nacionalnih manjina (»Narodne novine«, br. 155/2002 i 47/2010), članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6. stavka 2. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, br. 109/2007 i 125/2008) i članka 41. stavaka 3., 4., 5. i 6. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001 – vjerodostojno tumačenje, 129/2005, 109/2007, 125/2008 i 36/2009), Vlada Republike Hrvatske je na sjednici održanoj 13. svibnja 2010. godine donijela

ODLUKU

O RASPISIVANJU DOPUNSKIH IZBORA ZA ZAMJENIKE OPĆINSKIH NAČELNIKA, GRADONAČELNIKA I ŽUPANA

I.

Raspisuju se dopunski izbori za zamjenike općinskih načelnika, gradonačelnika i župana izabranih na redovnim izborima održanim 2009. godine, iz reda pripadnika nacionalnih manjina i pripadnika hrvatskog naroda, kako slijedi:

1. LIČKO-SENJSKA ŽUPANIJA

Općina Donji Lapac

– Za zamjenika općinskog načelnika – predstavnik hrvatskog naroda.

2. VUKOVARSKO-SRIJEMSKA ŽUPANIJA

Općina Bogdanovci

– Za zamjenika općinskog načelnika – predstavnik rusinske ili srpske nacionalne manjine.

II.

Za dan provedbe dopunskih izbora određuje se nedjelja, 13. lipnja 2010. godine.

III.

Na dopunske izbore za zamjenike općinskih načelnika, gradonačelnika i župana iz reda pripadnika nacionalnih manjina i pripadnika hrvatskog naroda primjenjuje se Odluka o određivanju visine naknade troškova izborne promidžbe za izbor općinskih načelnika, gradonačelnika, župana i gradonačelnika Grada Zagreba i njihovih zamjenika (»Narodne novine«, broj 48/2009).

IV.

Ova Odluka stupa na snagu danom objave u »Narodnim novinama«.

Klasa: 013-03/10-01/01
Urbroj: 5030106-10-3
Zagreb, 13. svibnja 2010.

Predsjednica
Jadranka Kosor, dipl. iur., v. r.

Odluka, NN 60/2010-1938
## Pravilnik o izmjeni Pravilnika o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (zemljišnoknjižnog poslovnika)

### NN 60/2010 (13.5.2010.), Pravilnik o izmjeni Pravilnika o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (zemljišnoknjižnog poslovnika)

MINISTARSTVO PRAVOSUĐA

1940

Na temelju članka 214. stavka 1. Zakona o zemljišnim knjigama (»Narodne novine«, broj 91/96, 68/98, 137/99, 114/01, 100/04, 107/07 i 152/08), ministar pravosuđa donosi

PRAVILNIK

O IZMJENI PRAVILNIKA O UNUTARNJEM USTROJU, VOĐENJU ZEMLJIŠNIH KNJIGA I OBAVLJANJU DRUGIH POSLOVA U ZEMLJIŠNOKNJIŽNIM ODJELIMA SUDOVA (ZEMLJIŠNOKNJIŽNOG POSLOVNIKA)

Članak 1.

U Pravilniku o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (Zemljišnoknjižnom poslovniku) – (»Narodne novine«, broj 81/97, 109/02, 123/02, 153/02 i 14/05), u Dijelu šestom Prijelazne i završne odredbe I. Glava Povezivanje zemljišne knjige i knjige položenih ugovora briše se (članci 149. – 157.).

Članak 2.

Postupak povezivanja zemljišne knjige i knjige položenih ugovora uredit će se posebnim Pravilnikom o povezivanju zemljišne knjige i knjige položenih ugovora i upisu vlasništva posebnog dijela nekretnine.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 932-01/08-01/556
Urbroj: 514-03-03-01/1-10-22
Zagreb, 29. travnja 2010.

Ministar
prof. dr. sc. Ivan Šimonović, v. r.

Pravilnik, NN 60/2010-1940
## Rješenje o ispunjavanju uvjeta Profil Laborisa d.o.o. iz Zagreba za obavljanje poslova zaštite na radu

### NN 60/2010 (13.5.2010.), Rješenje o ispunjavanju uvjeta Profil Laborisa d.o.o. iz Zagreba za obavljanje poslova zaštite na radu

MINISTARSTVO GOSPODARSTVA, RADA I PODUZETNIŠTVA

1942

Na zahtjev PROFI LABORIS d.o.o. iz Zagreba, Stubička 19, a na temelju članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

PROFI LABORIS d.o.o. iz Zagreba, Stubička 19, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/10-04/03

Urbroj: 526-08-03/2-10-4

Zagreb, 6. svibnja 2010.

Ministar
mr. sc. Đuro Popijač, v. r.

Rješenje, NN 60/2010-1942
## Obvezatne upute broj DLSN II/A - o obrascima za postupak kandidiranja na dopunskim izborima za zamjenike općinskih načelnika, gradonačelnika i župana

### NN 60/2010 (13.5.2010.), Obvezatne upute broj DLSN II/A - o obrascima za postupak kandidiranja na dopunskim izborima za zamjenike općinskih načelnika, gradonačelnika i župana

DRŽAVNO IZBORNO POVJERENSTVO REPUBLIKE HRVATSKE

1949

Na temelju članka 40. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine« broj 109/07. i 125/08., dalje: Zakon) te članka 30. stavka 1. Zakona o izborima članova predstavničkih tijela jedinica lokalne i područne (regionalne) samouprave (»Narodne novine« broj 44/05. – pročišćeni tekst i 109/07.) Državno izborno povjerenstvo Republike Hrvatske propisuje

OBVEZATNE UPUTE BROJ DLSN II/A

O OBRASCIMA ZA POSTUPAK KANDIDIRANJA NA DOPUNSKIM IZBORIMA ZA ZAMJENIKE OPĆINSKIH NAČELNIKA, GRADONAČELNIKA I ŽUPANA

1. Postupak kandidiranja na dopunskim izborima za izbor općinskih načelnika, gradonačelnika i župana raspisanih Odlukom Vlade Republike Hrvatske od 13. svibnja 2010. obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nose oznaku DLSN.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje pojedine radnje u postupku kandidiranja, propisati sadržaj i oblik obrasca u skladu s odredbama Zakona.

4. Obrasci za postupak kandidiranja su:

• DLSN – 1 – Prijedlog kandidatkinje/kandidata za izbor zamjenika općinskog načelnika/gradonačelnika ili župana iz reda pripadnika nacionalne manjine

• DLSN – 2 – Prijedlog kandidatkinje/kandidata za izbor zamjenika općinskog načelnika /gradonačelnika ili župana iz reda pripadnika hrvatskog naroda

• DLSN – 3 – Očitovanje o prihvaćanju kandidature.

5. Ove Obvezatne upute stupaju na snagu danom objave u »Narodnim novinama«.

Klasa: 013-05/10-03/02
Urbroj: 507-10-02
Zagreb, 13. svibnja 2010.

Predsjednik
Branko Hrvatin, dipl. iur., v. r.

[**OBRASCI**](dodatni/409007.pdf)

Uputa, NN 60/2010-1949
## Rješenje kojim se društvu Pelikon projekt d.o.o., Zagreb, izdaje odobrenje za obavljanje poslova vezanog zastupnika investicijskog društva Abacus brokeri d.d., Zagreb

### NN 60/2010 (13.5.2010.), Rješenje kojim se društvu Pelikon projekt d.o.o., Zagreb, izdaje odobrenje za obavljanje poslova vezanog zastupnika investicijskog društva Abacus brokeri d.d., Zagreb

HRVATSKA AGENCIJA ZA NADZOR FINANCIJSKIH USLUGA

1951

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 97. stavak 1. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva društva PELIKON PROJEKT d.o.o., Zagreb, Vrhovčev vijenac 70, za izdavanje odobrenja za obavljanje poslova vezanog zastupnika investicijskog društva ABACUS BROKERI d.d., Zagreb, Petrova 88, na sjednici održanoj 6. svibnja 2010. godine donijela je

RJEŠENJE

1. Društvu Pelikon projekt d.o.o., Zagreb, Vrhovčev vijenac 70, izdaje se odobrenje za obavljanje poslova vezanog zastupnika investicijskog društva Abacus brokeri d.d., Zagreb, Petrova 88, iz članka 93. stavka 1. točke 1.– 4. i to:

– promotivne aktivnosti vezane za usluge investicijskog društva,

– ponudu usluga investicijskog društva,

– primanje i prijenos naloga od klijenata i potencijalnih klijenata i

– plasman financijskih instrumenata.

2. Podaci iz točke 1. ovog rješenja upisuju se u Registar vezanih zastupnika, koji vodi Hrvatska agencija za nadzor financijskih usluga, pod rednim brojem 4 (četiri).

3. Izreka ovog rješenja objavit će se u »Narodnim novinama«.

Klasa: UP/I-451-04/10-42/02

Urbroj: 326-111/10-2

Zagreb, 6. svibnja 2010.

Član Uprave
Željko Kopčić, v. r.

Rješenje, NN 60/2010-1951
## Rješenje kojim se Paoli Beltrame daje odobrenje za imenovanje članom Uprave društva ALD Automotive d.o.o., Zagreb

### NN 60/2010 (13.5.2010.), Rješenje kojim se Paoli Beltrame daje odobrenje za imenovanje članom Uprave društva ALD Automotive d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1952

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. Zakona o leasingu (»Narodne novine« br: 135/06), odlučujući povodom zahtjeva Nadzornog odbora društva ALD Automotive d.o.o., Zagreb, Remetinečka cesta 139, zastupanog po punomoćniku Staši Stefanoviću odvjetniku iz Odvjetničkog društva STEFANOVIĆ & VRDELJA, Zelinska 3, Zagreb, za izdavanje odobrenja za imenovanje člana Uprave, Uprava Hrvatske agencije za nadzor financijskih usluga na sjednici održanoj 6. svibnja 2010. godine, donijela je

RJEŠENJE

I. Paoli Beltrame iz Zagreba, Dolčić 39, rođenoj 22. travnja 1971. godine u Zagrebu daje se odobrenje za imenovanje članom Uprave društva ALD Automotive d.o.o., Zagreb, Remetinečka cesta 139, MBS: 080512512, OIB: 45116797997, za mandat u trajanju od 5 (pet) godina.

II. Izreka ovog Rješenja objavit će se u »Narodnim novinama«.

Klasa: UP/I-451-01/10-02/2

Urbroj: 326-114-10-15

Zagreb, 6. svibnja 2010.

Član Uprave
Željko Kopčić, v. r.

Rješenje, NN 60/2010-1952
## Rješenje kojim se Jadranki Bažant, vlasnici Obrta za zastupanje u osiguranju Polica, Karlovac, izdaje dozvola za obavljanje djelatnosti zastupanja u osiguranju na stanici za tehnički pregled vozila H-005 CVH STP "Tehnička škola" u Karlovcu

### NN 60/2010 (13.5.2010.), Rješenje kojim se Jadranki Bažant, vlasnici Obrta za zastupanje u osiguranju Polica, Karlovac, izdaje dozvola za obavljanje djelatnosti zastupanja u osiguranju na stanici za tehnički pregled vozila H-005 CVH STP "Tehnička škola" u Karlovcu

HRVATSKA AGENCIJA ZA NADZOR FINANCIJSKIH USLUGA

1953

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), odlučujući o zahtjevu Jadranke Bažant iz Karlovca, Stjepana Seljana 41, vlasnice Obrta za zastupanje u osiguranju POLICA, Karlovac, Smičiklasova 19, za izdavanje dozvole za obavljanje djelatnosti zastupanja u osiguranju na stanici za tehnički pregled vozila H-005 CVH STP »Tehnička škola« u Karlovcu, Smičiklasova 19, na sjednici održanoj 6. svibnja 2010. donijela je

RJEŠENJE

I. Jadranki Bažant iz Karlovca, Stjepana Seljana 41, vlasnici Obrta za zastupanje u osiguranju Polica, Karlovac, Smičiklasova 19, izdaje se dozvola za obavljanje djelatnosti zastupanja u osiguranju na stanici za tehnički pregled vozila H-005 CVH STP »Tehnička škola« u Karlovcu, Smičiklasova 19.

II. Izreka ovog rješenja objavit će se u »Narodnim novinama«.

Klasa: UP/I-453-02/10-38/2

Urbroj: 326-112-10-4

Zagreb, 6. svibnja 2010.

Član Uprave
Željko Kopčić, v. r.

Rješenje, NN 60/2010-1953